Държавен вестник, бр. 63, 2025 г., стр. 37

БРОЙ  63	
Д Ъ Р Ж А В Е Н  В Е С Т Н И К 	
СТР.  37   
път искане за издаване на индивидуален ад­
министративен акт се извършва по реда на 
чл. 22, ал. 3, 4 и 6 от Закона за електронното 
управление.
(6) Подаването на исканията за издаване 
на индивидуални административни актове по 
електронен път може да се извършва 24 часа 
в денонощието.
(7) При направено искане по електронен 
път административният орган изпраща офи­
циално потвърждение за получаването на 
искането във форма на електронен документ, 
което съдържа информацията по чл. 34, ал. 2 
от Закона за електронното управление, както 
и указание, че съобщенията в производство­
то ще бъдат връчвани по електронен път. В 
този случай подателят на искането е длъжен 
да приема по електронен път изявленията от 
административния орган, освен когато оттегли 
изрично съгласието си. Лицата по ал. 2 не 
може да откажат връчване по електронен път.“
§ 6. Създава се чл. 29б:
„Електронна преписка
Чл. 29б. (1) Административният орган съз­
дава електронна преписка при всяко искане за 
издаване на индивидуален административен 
акт, както и при започване на производство 
по инициатива на органа.
(2) Електронната преписка е съвкупност от 
свързани електронни записи, която съдържа 
всички електронни документи и информация, 
създадени или предоставени от участниците в 
производството и административните органи, 
както и данни за документите и доказателства­
та, съставени или представени на физически 
носител, техни електронни образи и други дан­
ни, обработвани от административния орган 
във връзка с производството. Електронните 
записи се подреждат по реда на постъпването 
им и съдържат кратки наименования относно 
съдържанието на електронните документи и 
електронните образи.
(3) Когато искането за издаване на инди­
видуален административен акт постъпи на 
хартиен носител, то се въвежда в електрон­
ната преписка чрез снемане на електронен 
образ от него и от приложените към искането 
документи във вид и по начин, позволяващи 
възпроизвеждането им. Пълното и точното 
съответствие на снетия електронен образ 
със снемания документ се удостоверява от 
служители, определени от ръководителя на 
администрацията на органа, чрез полагане на 
подпис върху хартиения носител, а на въведе­
ните електронни образи – чрез подписването 
им с електронен подпис.
(4) Административните органи осигуряват 
поддържането и съхранението на електрон­
ните преписки по начин, който не позволява 
случайното или незаконното унищожаване 
на данни от тях и не допуска неправомерен 
достъп, изменение или разпространение.
(5) Административният орган осигурява 
съхраняването на доказателствата на мате­
риалния носител, на който са представени. 
Изявленията, документите и другата информа­
ция, постъпили пред административния орган 
на хартиен носител в хода на производството, 
се въвеждат в електронната преписка по реда 
на ал. 3. При изпращане на електронната 
преписка изявленията, документите и инфор­
мацията се съхраняват от административния 
орган, освен ако не бъдат изискани от другия 
орган или от съда.“
§ 7. Създава се чл. 29в:
„Връчване на електронни документи
Чл. 29в. (1) Връчването на електронни 
документи от административния орган се 
извършва чрез изпращане на съобщение на 
електронния адрес, съдържащо информация 
за изтегляне на съставения документ от ин­
формационната система за сигурно електронно 
връчване. Документите се смятат за връчени 
с изтеглянето им.
(2) Когато получателят не е изтеглил доку­
мента в 7-дневен срок от неговото изпращане, 
документът се смята за връчен в първия ден 
след изтичането на този срок.
(3) Изпращането и връчването на доку­
менти по електронен път се удостоверява с 
електронния запис за изпращането, съответно 
изтеглянето, съхранен в системата по ал. 1.“
§ 8. В чл. 30 се създава ал. 4:
„(4) Когато приложените към искането 
електронни документи са нечетими или са 
във формат, различен от установения в Закона 
за електронното управление, на заявителя 
се изпраща съобщение, че получаването на 
приложенията не се потвърждава и причи­
ните за това, както и за възможността да ги 
представи отново до изтичането на срока за 
произнасяне. Срокът за произнасяне започва 
да тече три дни след получаването на съоб­
щението, а когато документите бъдат пред­
ставени в четим вид и в установения формат 
по-рано – от представянето им.“
§ 9. В чл. 34 ал. 1 се изменя така:
„(1) Страните имат право да преглеждат 
преписката и да си правят бележки и извадки по 
всяко време на производството. При наличие 
на технологична възможност страните имат 
право на достъп до преписката по електронен 
път, както и да си правят копия на хартиен 
и технически носител за своя сметка. След 
приключване на производството страните 
имат право на достъп съгласно Закона за 
националния архивен фонд.“
§ 10. В чл. 60 се правят следните изменения 
и допълнения:
1. Създават се нови ал. 6 и 7:
„(6) Когато в разпореждането, с което 
се допуска или се отказва предварително 
изпълнение, или в съобщението за неговото 
издаване не е указано пред кой орган и в